stanford-oval/wikipedia huggingface dataset:
Luettelo Formula 1 -sarjan sprinttikilpailuista
Sprinttikilpailut

| Sija | Nimi | Radat | Kaudet | Kilpailut |
| --- | --- | --- | --- | --- |
| 1 |  São Paulon GP | Interlagos | 2021– | 4 |
| 2 |  Itävallan GP | Red Bull Ring | 2022– | 3 |
| 3 |  Qatarin GP | Losail | 2023– | 2 |
| 4 |  Britannian GP | Silverstone | 2021 | 1 |
|  |  Italian GP | Monza | 2021 | 1 |
|  |  Emilia-Romagnan GP | Imola | 2022 | 1 |
|  |  Azerbaidžanin GP | Baku | 2023 | 1 |
|  |  Belgian GP | Spa-Francorchamps | 2023 | 1 |
|  |  Yhdysvaltain GP | Austin | 2023– | 1 |
|  |  Kiinan GP | Shanghai | 2024– | 1 |
|  |  Miamin GP | Miami Autodrome | 2024– | 1 |
Kuljettajat

| Sija | Nimi | Sprintti- kilpailut | Sprintti- voitot | Top 3- sijoitukset | Paalupaikat | Pisteet |
| --- | --- | --- | --- | --- | --- | --- |
| 1 |  Max Verstappen | 18 (2021–) | 11 | 15 | 9 | 111 |
| 2 |  Oscar Piastri | 12 (2023–) | 2 | 5 | 2 | 42 |
| 3 |  Valtteri Bottas | 18 (2021–) | 2 | 3 | 1 | 9 |
| 4 |  Lando Norris | 18 (2021–) | 1 | 6 | 3 | 57 |
| 5 |  Sergio Pérez | 18 (2021–) | 1 | 6 | 0 | 53 |
| 6 |  George Russell | 18 (2021–) | 1 | 2 | 0 | 50 |
| 7 |  Charles Leclerc | 18 (2021–) | 0 | 6 | 1 | 67 |
| 8 |  Carlos Sainz | 18 (2021–) | 0 | 5 | 0 | 69 |
| 9 |  Lewis Hamilton | 18 (2021–) | 0 | 4 | 1 | 42 |
| 10 |  Pierre Gasly | 18 (2021–) | 0 | 1 | 0 | 10 |
| 11 |  Daniel Ricciardo | 12 (2021–24) | 0 | 1 | 0 | 9 |
| 12 |  Kevin Magnussen | 14 (2022–) | 0 | 0 | 1 | 5 |
| 13 |  Fernando Alonso | 18 (2021–) | 0 | 0 | 0 | 8 |
| . |  Nico Hülkenberg | 12 (2023–) | 0 | 0 | 0 | 8 |
| 15 |  Lance Stroll | 18 (2021–) | 0 | 0 | 0 | 6 |
| 16 |  Esteban Ocon | 18 (2021–) | 0 | 0 | 0 | 5 |
| 17 |  Yuki Tsunoda | 18 (2021–) | 0 | 0 | 0 | 4 |
| 18 |  Alexander Albon | 15 (2022–) | 0 | 0 | 0 | 2 |
Valmistajat

| Sija | Nimi | Sprintti- kilpailut | Sprintti- voitot | Top 3- sijoitukset | Paalupaikat | Pisteet |
| --- | --- | --- | --- | --- | --- | --- |
| 1 |  Red Bull | 18 (2021–) | 12 | 21 | 9 | 164 |
| 2 |  McLaren | 18 (2021–) | 3 | 12 | 5 | 103 |
| 3 |  Mercedes | 18 (2021–) | 3 | 9 | 2 | 99 |
| 4 |  Ferrari | 18 (2021–) | 0 | 11 | 1 | 136 |
| 5 |  Renault | 18 (2021–) | 0 | 1 | 0 | 15 |
| 6 |  Haas | 18 (2021–) | 0 | 0 | 1 | 13 |
| 7 |  Aston Martin | 18 (2021–) | 0 | 0 | 0 | 14 |
| 8 |  Toro Rosso | 18 (2021–) | 0 | 0 | 0 | 9 |
| 9 |  Sauber | 18 (2021–) | 0 | 0 | 0 | 2 |
| 10 |  Williams | 18 (2021–) | 0 | 0 | 0 | 2 |
Huomioita

↑  Tarkoittaa sprinttikilpailua varten ajettua paalupaikkaa. Kausina 2021–2022 perjantain aika-ajoissa (engl. Qualifying) ja kaudesta 2023 lähtien sprinttiaika-ajoissa (engl. Sprint Shootout) ajettua paalupaikkaa.
↑  Taulukossa ovat vain sprinttikilpailusta kerätyt MM-pisteet.
↑  Tarkoittaa sprinttikilpailua varten ajettua paalupaikkaa. Kausina 2021–2022 perjantain aika-ajoissa (engl. Qualifying) ja kaudesta 2023 lähtien sprinttiaika-ajoissa (engl. Sprint Shootout) ajettua paalupaikkaa.
↑  Taulukossa ovat vain sprinttikilpailusta kerätyt MM-pisteet.
↑  Renault on kilpaillut kaudesta 2021 lähtien nimellä Alpine.
↑  Toro Rosso on kilpaillut kausina 2020–2023 nimellä AlphaTauri ja kaudesta 2024 lähtien nimellä Racing Bulls.
↑  Sauber kilpaili kausina 2019–2023 nimellä Alfa Romeo Racing.
Meleti Smotrytskyi

| Meleti Smotrytskyi> Мелетій Смотрицький |
| --- | --- |
 Meleti Smotrytskyi
Henkilötiedot
Koko nimi:  Maksym Smotrytskyi
Syntynyt: 1577 Smotrytš, Podilia, Hmelnytskyin alue
Kuollut: 1633 (55–56 vuotta) Dermanin luostari, Volynia
Ammatti:  pappi, arkkipiispa
Vanhemmat:  Herasym Smotrytskyi
Muut tiedot
Uskonto:  uniaattikirkko
Meleti (Meletius) Smotrytskyi, ukr. Мелетій Смотрицький, maallikkonimi: Maksym, (1577 Smotrytš, Podilia, Hmelnytskyin alue – 27. joulukuuta 1633 Dermanin luostari, Volynia) oli ukrainalainen pappi ja poleemikko. Hänen isänsä oli kirjailija ja opettaja Herasym Smotrytskyi.
Smotrytskyi opiskeli Ostrohin akatemiassa, Vilnan jesuiittakoulussa sekä vuodesta 1605 Leipzigissa, Nürnbergissä ja Wittenbergissä. Hän palasi 1608 Vilnaan ortodoksisen veljeskunnan koulun opettajaksi. Siellä hän kirjoitti puolaksi ortodoksisen kirkon maineikkaan puolustuksen Trenos, to iest lament iedyney ś. powszechnej apostolskiey wschodniey cerkwie (1610, ’Trenos eli valitusvirsi pyhän universaalin apostolisen itäisen kirkon puolesta’). Hän liittyi vilnalaiseen luostariin 1617. Hänen uskotaan olleen Kiovan Ilmestyksen veljeskunnan koulun opettajana ja rehtorina 1618–1620, ja vuonna 1620 hänestä tuli Polatskin arkkipiispa. Seuraavina vuosina hän kirjoitti poleemisia traktaatteja. Smotrytskyi kävi Konstantinopolissa ja Pyhässä maassa ja liittyi palattuaan 1627 uniaattikirkkoon ja Dermanin luostariin. Hän oli kääntynyt salaisesti ehkä jo aiemmin. Hän neuvotteli 1627–1628 Jov Boretskyin ja Petro Mohylan kanssa yhdistyneen ruteenien kirkon luomisesta Rooman kirkon yhteyteen mutta omana patriarkaattina. Neuvottelut päättyivät tuloksettomina. Ortodoksinen synodi tuomitsi hänet, ja hän joutui julkisesti perumaan kääntymisensä katolisuuteen. Poleemisessa teoksessaan Jevstahi Gizel tuomitsi hänen kääntymyksensä ja näkemyksensä, jolloin hän palasi Dermanin luostariin.
Smotrytskyin merkittävin panos kielitieteeseen on Gramatiki slavenskija pravilnoe syntagma (1619, ’Slaavilaisen kieliopin oikea syntaksi’, julkaistu uudelleen 1974, liitteenä Oleksa Horbachin johdanto). Teos on vaikuttanut Ukrainassa, Venäjällä, Romaniassa, Serbiassa ja Kroatiassa käytettyyn kirkkoslaaviin. Oppikirjana käytetty lyhennetty versio on julkaistu 1638. Smotrytskyin kielioppia ovat tutkineet ukrainalaiset, venäläiset ja saksalaiset kielitieteilijät. Hänen tuotannostaan on julkaistu David Frickin toimittama näköispainos 1987.
Aiheesta muualla

Kuvia tai muita tiedostoja aiheesta Meleti Smotrytskyi Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Ranska  BnF data  Saksa  Israel  Belgia  Yhdysvallat  Tšekki  Alankomaat  Puola  Vatikaani 
Henkilöt:  DDB 
Muut:  Internet Encyclopedia of Ukraine  IdRef
Jokkmokks-Jokke

| Jokkmokks-Jokke |
| --- | --- |
 Jokkmokks-Jokke (oik.) vuonna 1965.
Henkilötiedot
Koko nimi:  Bengt Djupbäck (Bengt Simon Johansson)
Syntynyt: 25. toukokuuta 1915 Djupbäck, Vuollerim, Ruotsi
Kuollut: 15. kesäkuuta 1998 (83 vuotta) Nacka, Ruotsi
Muusikko
Tyylilajit:  iskelmämusiikki 
  [ Muokkaa Wikidatassa ] [ ohje ]  
Jokkmokks-Jokke (oik. Bengt Djupbäck, synt. Bengt Simon Johansson; 25. toukokuuta 1915 Djupbäck, Vuollerim – 15. kesäkuuta 1998 Nacka) oli ruotsalainen laulaja. Hän oli alun perin metsä- ja rautatietyöläinen ja aloitti taiteilijauransa 1950-luvulla. Läpimurtohittinsä "Gulli-Gullanin" (1963) jälkeen hänestä tuli 1960- ja 1970-luvuilla suosittu radio- ja televisioesiintyjä sekä kiertueartisti. Joitakin laulujaan hän myös sävelsi itse. Jokkmokks-Jokken suosioon vaikutti hänen tapansa lahjoittaa palkkioitaan hyväntekeväisyyteen ja esiintyä muun muassa vanhainkodeissa. Hän joutui kuitenkin vetäytymään julkisuudesta lukuisten terveysongelmien ja auto-onnettomuuden takia. Jokimukan kunnan Porsin kylässä sijaitsee Jokkmokks-Jokkelle omistettu museo, joka on auki kesäisin.
Aiheesta muualla

Kuvia tai muita tiedostoja aiheesta Jokkmokks-Jokke Wikimedia Commonsissa
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Norja  Ruotsi 
Taiteenala:  MusicBrainz 
Muut:  Europeana
Montréal Victoire

| Montréal Victoire |
| --- | --- |
Perustettu:  29. elokuuta 2023
Kaupunki:  Montréal, Quebec
Kotiareena:  Cerdun Auditorium Place Bell
Sarja:  PWHL
Sarjataso:  1.
Päävalmentaja:  Kori Cheverie
Omistaja:  Mark Walter Group
Infobox OKVirheellinen NIMI-arvo: 
Montréal Victoire on yhdysvaltalainen naisten ammattilaisjääkiekkoseura Montrealista, Quebecista. Seura pelaa PWHL-sarjassa. Seuran kotikenttä on Place Bell ja päävalmentaja Kori Cheverie.
Paul Wesley

| Paul Wesley |
| --- | --- |
 Paul Wesley San Diegon Comic-Conissa 2015.
Henkilötiedot
Koko nimi:  Pawel Tomasz Wasilewski
Syntynyt: 23. heinäkuuta 1982 (ikä 42) New Brunswick, New Jersey, Yhdysvallat
Ammatti:  näyttelijä, malli
Puoliso:  Torrey DeVitto (2011–2013) Ines de Ramon (2019–)
Näyttelijä
Taiteilijanimet:  Paul Thomas Wasilewski
Aktiivisena:  1999–
Merkittävät roolit:  Stefan Salvatore/Silas/Thomas "Tom" Avery (Vampyyripäiväkirjat)
Palkinnot
 Teen Choice Award (fantasia-/scifimiesnäyttelijä ja paras uusi miesnäyttelijä; 2010) 
Aiheesta muualla
IMDb 
Paul Thomas Wesley (oik. Pawel Thomas Wasilewski, s. 23. heinäkuuta 1982) on yhdysvaltalainen näyttelijä, joka tunnetaan muun muassa roolistaan Aaron Corbettina ABC Familyn televisiosarjassa Fallen sekä Stefan Salvatorena The CW:n sarjassa Vampyyripäiväkirjat.
Nuoruus

Wesley syntyi New Brunswickissä, New Jerseyssä puolalaisille vanhemmilleen Agnieszka ja Thomas Wasilewskille ja varttui Marlborossa, New Jerseyssä. Wesleyllä on isosisko Monika (s.1980) ja kaksi pikkusiskoa: Julia (s.1996) ja Leah (s.1998). Näyttelemisestä Wesley kiinnostui kolmannella luokalla kirjoittauduttuaan kesällä näytelmäleirille.
Wesley kävi Christian Brothers Academy -koulua sekä Marlboro High Scoolia. Junior-vuonnaan high schoolissa, Wesley sai roolin saippuasarjasta Guiding Light ja vaihtoi koulua Marlboro high schooliin. Wesley valmistui high schoolista vuonna 2000 ja aloitti collegeopinnot Rutgersin yliopistossa, mutta keskeytti opinnot ensimmäisen lukuvuoden jälkeen.
Vuonna 2005 Wesley muutti nimensä Paul Wesleyksi syntymänimensä vaikean lausuttavuuden vuoksi.
Wesley nauttii jääkiekon peluusta ja lumilautailusta. Wesley on näyttelemisen ohella kiinnostunut myös ohjaamisesta ja käsikirjoittamisesta.
Yksityiselämä

Vuonna 2011 Wesley meni naimisiin näyttelijä Torrey DeVitton kanssa yksityisessä seremoniassa New Yorkissa. Pariskunta oli tavannut Killer Movie -elokuvan kuvauksissa vuonna 2007. Heinäkuussa 2013 ilmoitettiin heidän jättäneen erohakemuksen. Wesleyn edustaja vahvisti, että pari on päättänyt erota yhteisestä sopimuksesta ja he aikovat pysyä hyvinä ystävinä.
Wesley seurusteli myös entisen Vampyyripäiväkirjat-vastanäyttelijänsä Phoebe Tonkinin kanssa.
Wesley meni vuonna 2019 naimisiin Ines De Ramonin kanssa. Pari erosi vuonna 2022.  Nykyään Wesley seurustelee malli Natalie Kuckenburgin kanssa.
Ura

Wesleyllä on ollut lukuisia rooleja sarjoissa kuten 24, Teinitytön kasvatusopas, American Dreams, Army Wives, Cane, Everwood, Guiding Light, Smallville, O.C. ja Wolf Lake. Wesley on myös näytellyt Amber Tamblynin vastanäyttelijänä CBS:n sarjassa The Russell Girl ja pääroolia minisarjassa Fallen.
Tällä hetkellä Wesley näyttelee Stefan Salvatore -nimistä vampyyriä draamasarjassa Vampyyripäiväkirjat, jonka ensiesitys CW:llä oli syyskuussa 2009. Hän on ohjannut yhden jakson Vampyyripäiväkirjojen viidennellä tuotantokaudella (Resident Evil).
Filmografia > Elokuvat

| Vuosia | Elokuva | Rooli | Huomioita |
| --- | --- | --- | --- |
| 2004 | The Last Run | Seth |  |
| 2005 | Roll Bounce | Troy |  |
| 2005 | Ghost Whispers | Marcuss |  |
| 2006 | Cloud 9 | Jackson Fargo |  |
| 2006 | Peaceful Warrio] | Trevor |  |
| 2006 | Lenexa, 1 Mile | Rick Lausier | aka Full Count |
| 2008 | Killer Movie | Jake Tanner |  |
| 2009 | Elsewhere | Billy |  |
| 2009 | Beneath the Blue | Craig Morrison |  |
Filmografia > Televisio

| Vuosi | Sarja | Rooli | Huomioita |
| --- | --- | --- | --- |
| 1999 | Another World | Sean McKinnon | 1 jakso |
| 1999–2001 | Guiding Light | Max Nickerson #2 | 6 jaksoa |
| 2000–2005 | Kova laki: Erikoisyksikkö | Danny Burrell/Luke Breslin | jakso: "Wrong Is Right"   jakso: "Ripped" |
| 2001 | Shot in the Heart | Gary (15-22-vuotiaana) | TV-elokuva |
| 2001–2002 | Wolf Lake | Luke Cates | 10 jaksoa |
| 2002 | Young Arthur | Lancelot | TV-elokuva |
| 2002 | Law & Order: Criminal Intent | Luke Miller | jakso: "Malignant" |
| 2002–2005 | American Dreams | Tommy DeFelice | 10 jaksoa |
| 2003 | The Edge | Himself | TV-elokuva |
| 2003 | Smallville | Lucas Luthor | jakso: "Prodigal" |
| 2003 | O.C. | Donnie | jakso: "The Outsider" |
| 2003–2004 | Teinitytön kasvatusopas | Damian | jakso: "Premiere"   jakso: "Opposites Attract: Part 3: Night of the Locust" |
| 2003–2004 | Everwood | Tommy Callahan | 9 jaksoa |
| 2004 | C.S.I. Miami | Jack Warner Bradford | jakso: "Legal" |
| 2005 | C.S.I. New York | Steve Samprass | jakso: "Grand Murder at Central Station" |
| 2006 | Yli synkän virran | Quentin Baker | jakso: "Thin Ice" |
| 2006 | Fallen | Aaron Corbett | TV-elokuva |
| 2007 | Fallen | Aaron Corbett | jakso: "The Time of the Redeemer"   jakso: "Mysterious Ways and All That"   jakso: "Someone Always Has to Die"   jakso: "Il Gran Rifuto" |
| 2007 | Cane | Nick | jakso: "Family Business"   jakso: "Brotherhood"   jakso: "One Man Is an Island" |
| 2007 | Shark | Justin Bishop | jakso: "Shaun of the Dead" |
| 2008 | The Russell Girl | Evan Carroll | TV-elokuva |
| 2008 | Todistettavasti syyllinen | Petey Murphy '08 | jakso: "Bad Reputation" |
| 2008–2009 | Army Wives | Logan Atwater | 6 jaksoa, sivuosa |
| 2009-2010 | 24 | Stephen | jakso: "Day 7: 2:00 a.m.-3:00 a.m."   jakso: "Day 7: 5:00 a.m.-6:00 a.m."   jakso: "Day 8: 4:00 p.m.-5:00 p.m."   jakso: "Day 8: 5:00 p.m.-6:00 p.m." |
| 2009-2017 | Vampyyripäiväkirjat | Stefan Salvatore / Silas / Tom Avery / Ambrose | Pääosa, tuottaja kaudella 8, 171 jaksoa |
| 2016 | The Originals | Stefan Salvatore | Jakso:  "A Streetcar Named Desire'' |
Palkinnot

| Vuosi | Palkinto | Tulos |
| --- | --- | --- |
| 2010 | Teen Choice Award parhaalle scifi/fantasia tv-miesnnäyttelijälle | Voitto |
| 2010 | Teen Choice Award parhaalle läpimurto miesnäyttelijälle | Voitto |
Aiheesta muualla

Kuvia tai muita tiedostoja aiheesta Paul Wesley Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Espanja  Ranska  BnF data  Saksa  Yhdysvallat  Alankomaat  Puola 
Taiteenala:  MusicBrainz 
Muut:  IdRef 
Paul Wesley PaleyFest-tapahtumassa maaliskuussa 2010.
Öljyhiekka

Öljyhiekan rakenne
Fysikaalisia perusteita
Aurinko · Auringon säteily

Fotosynteesi · Kasvi · Biomassa
 Humifikaatio · Fossiloituminen
Palaminen
Fossiiliset polttoaineet
Kivihiili · Maakaasu ·
 Maaöljy:
(Bensiini · Diesel · Polttoöljy) 
· Turve
Biopolttoaineet
Bioetanoli · Biodiesel · Biokaasu · Puupelletti · Puupolttoaine · Puukaasu
Muita käsitteitä
Energiakasvi · Epätavanomainen öljy · Ydinpolttoaine
Öljyhiekka on nimitys bitumille, joka on sitoutunut hiekanjyviin. Maailmanlaajuisesti öljyhiekassa olevan öljyn määrä on samaa suuruusluokkaa kuin tavanomaisen maaöljyn määrä. Öljyhiekkaa on alettu laajamittaisesti käyttää vasta 1900-luvun parina viimeisimpänä vuosikymmenenä, sillä sitä on tavallista öljyä hankalampi hyödyntää.
Bitumi on muodostunut maaöljystä siten, että maaöljy on menettänyt kevyemmät hiilivetynsä ja jäljelle jäänyt raskain osa on osittain bakteerien hajottama. Bitumi on siis osittain hajonnutta raakaöljyä. Öljyhiekka sisältää bitumia 1–20 prosenttia.
Hiekanjyviä ympäröi vesivaippa, jossa on erilaisia pienhiukkasia kuten savea ja muita mineraaleja. Vesivaippaa ympäröivä bitumikalvo täytyy erotella hiekasta, vedestä 
ja pienhiukkasista, ennen kuin sitä voidaan edelleen jalostaa.
Öljyhiekan talteenotto ja käsittely edelleen raakaöljyksi vaatii enemmän energiaa ja rahaa, kuin vastaavan öljymäärän poraaminen perinteisistä esiintymistä. Käytettävä tekniikka on myös uutta. Tämän takia öljyhiekan laajamittainen hyödyntäminen ei aiemmin ole ollut kannattavaa, mutta öljyn hinnan nousun ja tekniikan kehittymisen myötä toiminta on muuttunut taloudellisesti kannattavaksi. Mahdollisesti tulevaisuudessa nykyisten öljylähteiden ehtyessä tullaan siirtymään öljyhiekan käyttöön pääasiallisena raakaöljyn lähteenä. On kuitenkin esitetty, että öljyhiekka ei pysty estämään maailman öljyntuotannon kääntymistä laskuun. Öljyhiekan jalostamisen ympäristövaikutukset ovat suuremmat kuin tavallisessa öljyntuotannossa.
Esiintyminen

Suurimmat öljyhiekan esiintymät sijaitsevat Kanadassa ja Venezuelassa, mutta sitä esiintyy myös kymmenissä muissa maissa. Kanadan Albertassa oleva öljyhiekkaesiintymä on maailman suurin öljyesiintymä ja ylittää siis öljyvarannollaan suurimmat perinteiset öljyesiintymät.
Kanada

Muun muassa Athabascan öljyhiekka-alueella Albertassa Kanadassa on arvioitu olevan 2,7×1011 m³ varanto öljyhiekkaa ja hyvin raskasta maaöljyä.
Kanada on yli 120 000 m³ päivittäisellä viennillään Yhdysvaltain suurin raakaöljyn ja öljyjalosteiden toimittaja.
Venezuela

Petróleos de Venezuela S.A. on arvoinut Orinoco Belt-alueella olevan 37,5 miljardia m³ hyvin raskasta maaöljyä, mikä tekisi siitä maailman suurimman öljyvarannon ennen Saudi-Arabiaa.
Hyödynnettävissä oleviksi varannoiksi on arvioitu 13 miljardia m³.
Öljyhiekan hyödyntäminen

Öljyhiekan sisältämä bitumi on mustaa, tervamaista, tavallista raakaöljyä viskoosimpaa ja raskaampaa ainetta, ja se virtaa hyvin hitaasti normaalissa huoneenlämmössä. Sitä ei pysty pumppaamaan ilman käsittelyä normaalille raakaöljylle tarkoitetussa putkistossa. Bitumi täytyy erotella öljyhiekasta, ennen kuin sitä voidaan jatkojalostaa.
Öljyhiekan laajamittainen ja kaupallinen hyödyntäminen alkoi Kanadassa 1967.
Öljyhiekan hyödyntäminen > Avolouhos

Öljyhiekkaa on kaivettu avolouhoksessa Athabascassa lähes neljäkymmentä vuotta. Öljyhiekka esiintyy Antabascassa 40–60 metriä paksuna kerroksena kalkkikivikerroksen päällä. Öljyhiekan päällä sijaitsee poistettava maa-aines. Athabascassa 10–20 % öljyhiekasta sijaitsee niin lähellä maan pintaa, että pintakaivuu on taloudellisesti järkevää. Pintakaivuuta käytetään Athabascassa 130 metrin syvyyteen saakka.  Suurin osa öljyhiekasta hyödynnetään tällä hetkellä avolouhoksien avulla.
Athabascan avolouhoksissa käytetään maailman suurimpia kaivureita  ja kuorma-autoja. Näiden avulla tuotantokustannukset ovat noin 15 $ barrelia kohti.
Kaivuun jälkeen öljyhiekkaan lisätään kuumaa vettä ja natriumhydroksidia ja syntyvä seos kuljetetaan putkia pitkin erotuslaitokseen ja edelleen jatkokäsiteltäväksi. Erotussolussa bitumiin kiinnittyy ilmakuplia ja bitumi nousee pinnalle, josta se voidaan kuoria. Yhden barrelin tuottaminen vaatii noin kaksi tonnia öljyhiekkaa ja useita barreleita vettä, joskin vettä voidaan kierrättää.
Öljyn erottamisen jälkeen hiekka palautetaan kaivokseen.
Koska 80–90 % Kanadan öljyhiekasta ja lähes kaikki Venezuelan öljyhiekka sijaitsee niin syvällä, että avolouhoksen käyttö ei ole taloudellisesti mahdollista, on öljyhiekan hyödyntämiseksi kehitetty useita in situ -tekniikoita.
Öljyhiekan hyödyntäminen > Kylmä virtaus (Cold flow)

Tässä tekniikassa öljy yksinkertaisesti pumpataan ylös perinteisin menetelmin. Tätä tekniikkaa voi käyttää ainoastaan alueilla, jossa öljyn viskositeetti on riittävän alhainen. Tekniikkaa käytetään Venezuelassa ja määrätyillä alueilla Kanadassa.
Tekniikan etu on sen halpuus, mutta haittapuoli se, että vain 5–6 % öljystä saadaan tällä menetelmällä ylös.
Öljyhiekan hyödyntäminen > Kylmä raskaanöljyntuotanto hiekalla (Cold Heavy Oil Production with Sand, CHOPS)

Perinteisesti öljynporauksessa on pyritty pitämään hiekan määrä maanpinnalle saatavassa öljyssä mahdollisimman vähäisenä käyttäen erilaisia tekniikoita, muun muassa suodattimia. Jo 1920-luvulla Kanadassa havaittiin, että öljyhiekan hyödyntämisessä kaivo tuotti sitä enemmän öljyä,  mitä enemmän hiekkaa tuli ylös. 1980-luvun lopulla otettiin  kehittyneen pumppaustekniikan myötä käyttöön CHOPS-menetelmä, jossa tarkoituksella pyritään pumppaamaan mahdollisimman suuri hiekkamäärä öljyn mukana maan pinnalle. Tällä menetelmällä kaivon tuottoa on saatu suuresti kasvatettua ja suurempi määrä öljystä (enimmillään 10 %) saadaan talteen.
Öljyhiekan hyödyntäminen > Syklinen höyrystimulaatio (Cyclic Steam Stimulation, CSS)

Höyryn ruiskutus raskaan öljyn hyödyntämisessä on ollut käytössä Kalifornian öljykentillä 1950-luvulta lähtien. Syklistä höyrystimulaatiota on käytetty Kanadassa kaupallisesti 1985 alkaen. Syklisessä höyrystimulaatiossa öljyhiekkaan porattuun satojen metrien syvyiseen reikään pumpataan 300–340 asteista höyryä viikkojen tai kuukausien ajan. Tämän jälkeen odotetaan päiviä tai viikkoja ja odotusvaiheen jälkeen aloitetaan öljyn pumppaus. Kun öljyn tuotantovauhti alkaa pudota, tehdään uusi höyrystimulaatiosykli. Tämä toistetaan niin monta kertaa, kuin on taloudellisesti tuottavaa.
Höyry lisää lähteen tuottoa useilla tavoilla. Kuumuus alentaa bitumin viskositeettia ja vesi irrottaa bitumin hiekasta. Höyrynpaine synnyttää maan alle murtumia, jotka lisäävät öljynvirtausta tuotantoreikään.
Syklisellä höyrystimulaatiolla pystytään hyödyntämään 20–25 % hiekan sisältämästä öljystä, mutta haittapuolena on menetelmän kalleus.
Öljyhiekan hyödyntäminen > Höyryavusteinen painovoimaojitus (Steam Assisted Gravity Drainage, SAGD)

Höyryavusteisen painovoimaojituksen  idea esiteltiin 1978, ja kenttätestauslaitos aloitti toimintansa 1984. 1990-luvulla kehittynyt suuntaporaustekniikka on mahdollistanut menetelmän tehokkaan toteuttamisen.
Höyryavusteisessa painovoimaohjauksessa maan alle porataan horisontaalisesti päällekkäin kaksi kaivoa. Yksi öljyhiekkaesiintymän alaosaan ja toinen 5 metriä ylemmäs. Kaivoja porataan tyypillisesti säteittäisesti moneen suuntaan  pareittain keskuskaivosta lähtien. Kaivojen pituus on suurusluokkaa kilometri ja ne kulkevat horisontaalisesti öljyhiekassa. Aluksi kaivoparin molempiin kaivoihin pumpataan korkeapaineista höyryä. Korkeapaineinen kuuma höyry muuttaa bitumin juoksevaksi. Tuotantovaiheeseen siirryttäessä höyryn pumppaamista ylempään kaivoon jatketaan. Sulanut bitumi valuu alas alempaan tuotantokaivoon, josta se pumpataan ylös. Tällä tekniikalla öljyhiekan sisältämästä bitumista saadaan kannattavasti hyödynnettyä 55 %.  SAGD on osoittautunut läpimurroksi öljyhiekan hyödyntämisessä, koska se on CSS:ää halvempi, ja sillä saadaan suuri määrä öljystä talteen.
Öljyhiekan hyödyntäminen > VAPEX

VAPEXissa öljyhiekkakaivoon injisoidaan höyrymäistä liuotinta. Tekniikkaa voidaan käyttää SAGD:n tapaan, mutta vesihöyryn tilalla on höyrystetty liuotin. VAPEX-tekniikka on tutkimusvaiheessa. (Arkistoitu – Internet Archive) VAPEXin etuina olisivat SAGD:tä parempi energiatehokkuus ja se, että osa bitumin edelleen jalostuksesta tapahtuu jo maan alla liuottimien vaikutuksesta.
Edellä kuvatut tekniikat eivät ole toisensa poissulkevia, vaan niitä voidaan yhdistää toisiinsa. Hyödynnettävän öljyhiekan ja muun maaperän koostumus vaikuttaa menetelmän valintaan.
Jalostus

Bitumi täytyy käsitellä erityisjalostamoissa. Bitumi koostuu suurista hiilivetymolekyyleistä, joissa on tavallista raakaöljyä enemmän hiiltä ja vähemmän vetyä. Jalostuksessa bitumin suuret hiilivetymolekyylit pilkotaan ja niihin lisätään vetyatomeita ja/tai poistetaan hiiliatomeja ja näin saadaan tavanomaista raakaöljyä muistuttava tuote.
Energiatehokkuus

Kanadan öljyhiekan tuotannon EROEI-luku on vuonna 2008 noin 5–6. Tuotannossa käytettävä energia saadaan pääasiassa maakaasua polttamalla.
Aiheesta muualla

Kuvia tai muita tiedostoja aiheesta Öljyhiekka Wikimedia Commonsissa
Maailman suurimmat öljyhiekkaesiintymät Albertassa Kanadassa. Näiden kolmen esiintymän yhteenlaskettu pinta-ala on 141 000 km², eli Englantia suurempi alue